Måske er den maksimale ladehastighed ikke imponerende, men det kan den reelle ladehastighed, som afspejlet i typisk brug af hurtigladere, faktisk være alligevel. Den afhænger nemlig af batteristørrelsen.

De 250 kW fra en supercharger v3 har man kun glæde af op til ca. 20% state of charge. Man skal have is i maven for at køre f.eks. et 50 kWh model 3 batteri (stadard range plus) væsentligt under det, for at få ret meget glæde af den rigtigt hurtige opladning. Jeg mener man typisk vil være nede på 125 kW fra ca. 40% state of charge, uanset om laderen kan yde mere - simpelthen fordi batteriet kan tage imod mindre og mindre effekt, jo mere det er ladet op. Dernæst: For opladning over 40% state of charge er man afhængigt af et stort batteri, for at at holde ladeeffekten oppe. Selv en ID 3 med medium batteri (58 kW) vil her efter al sandsynlighed (givet at batterikølingen mv. fungerer optimalt - dvs. ikke passiv køling som på f.eks. en Leaf) kunne tage imod mere ladeeffekt end en model 3 standard range plus i den sidste halvdel af opladningen. Man er nok mere tilbøjelig til at oplade fra 50-100% state of charge end 0-50% - udover is i maven kræver sidstnævnte også at man ikke holder ind i utide pga. fyldt blære eller uro på bagsædet. Med det kørselsmønster kommer man nok hurtigere frem med en ID 3 med medium/large batteri end en Tesla model 3 standard range plus, og så vidt jeg kan se til en lavere pris. Det er da vel egentligt ret imponerende.